Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
7.11.2001 
K materiálu č. 7310/2001
K bodu č. 4

     

S T A N O V I S K O

k návrhu zákona o štátnej kontrole na vnútornom trhu v ochrane spotrebiteľa a o zmene a doplnení niektorých zákonov    

I
Návrh zákona o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov predkladá na rokovanie vlády SR minister hospodárstva SR podľa Plánu legislatívnych úloh vlády SR na rok 2001.
II
Cieľom návrhu zákona je integrácia pôsobnosti Slovenskej obchodnej inšpekcie, zrušenie dozornej pôsobnosti územných orgánov štátnej správy v ochrane spotrebiteľa a zabezpečenie efektívneho výkonu kontroly na trhu. 
III
Problematika predkladaného návrhu patrí medzi priority aproximácie práva uvedené v čl. 70 Európskej dohody o pridružení (ochrana spotrebiteľa) a taktiež o priority odporúčané v Bielej knihe (voľný pohyb a bezpečnosť priemyselných výrobkov, ochrana spotrebiteľa), ako aj priority uvedené v záveroch screeningu. V práve ES je upravená predovšetkým v smernici Rady č. 92/59/EHS z 29. júna 1992 o všeobecnej bezpečnosti výrobkov, ktorá stanovuje kompetencie orgánov dozoru na trhu. Takisto súvisí aj s ďalšími smernicami tzv. Nového prístupu, ktoré požadujú vytvorenie systému efektívnej kontroly na trhu. 
IV
Keďže spracovateľ návrhu zákona zapracoval všetky pripomienky z predchádzajúceho legislatívneho procesu, Sekcia Inštitút pre aproximáciu práva ÚV SR k návrhu neuplatňuje žiadne ďalšie pripomienky.

Bratislava | 5.11.2001
Vypracoval: | Kamil Šugár
Tel.: | 57295608

JUDr. Mária Krošlákovágenerálna riaditeľka